Tá

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2025. október 27.-i rendes ülésére**

|  |
| --- |
| **Tárgyalandó napirend:****Pályázat benyújtásáról az Országos Bringaprogram 2026 pályázatra** |

**A napirendet tárgyaló ülés dátuma**: **2025.10.27.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság,** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**2. JOGSZABÁLYI HIVATKOZÁSOK:**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK, JAVASOLT FORRÁSAI:** Költségvetési források

**4. TÉNYÁLLÁS BEMUTATÁSA:**

A Közigazgatási és Területfejlesztési Minisztérium aktív Magyarországért felelős államtitkára (a továbbiakban: Támogató) a Magyar Kerékpáros Turisztikai Szövetség (a továbbiakban: MAKETUSZ) bevonásával 2026. évre kiírja az Országos Bringapark Programot (a továbbiakban: Program)

A tartalmas és egészséges szabadidő-eltöltési lehetőségek segítése Magyarországon új bringaparkok kialakításával, vagy már meglévő bringapark (kivéve a fenntartási időszakban lévő, korábbi támogatásból megvalósult fejlesztés) felújításának támogatásával, valamint az oktatás és képzés támogatása céljából az elsősorban testnevelő tanárokat képző felsőoktatási intézmények területén. A mozgásgazdag, egészséges életmód népszerűsítés

1. Az Országos Bringapark Programban támogatható attrakciók típusai:

a) kerékpáros pumpapálya,

b) BMX cross (racing) pálya,

c) erdei kerékpáros egynyomos pálya,

d) dirt/freeride pálya,

e) BMX freestyle pálya,

f) kerékpáros triál pálya, valamint

g) ezen pályák kiegészítő, kiszolgáló létesítményei.

Az egyes pályatípusok részletes bemutatása a Felhívás részét képező 1. számú mellékletben találhatóak.

2. A támogatás forrása, mértéke, intenzitása: A támogatás Magyarország 2026. évi központi költségvetésének terhére, hazai finanszírozásból kerül biztosításra.

A támogatás nem visszatérítendő, egy összegben, előlegként kerül folyósításra.

Az igényelhető támogatás összege:

A Program egyes attrakcióinak és a hozzájuk kapcsolódó elemek támogatásának maximuma tekintetében az egyes pályatípusoknál a támogatási összeg eltérő, az alábbi táblázatban foglaltak szerint:

Maximális támogatási összeg pályatípusonként:

|  |  |
| --- | --- |
| Kerékpáros pumpapálya médium | 30 000 000 Ft |
| Multifunkcionális | 40 000 000 Ft |
| BMX cross (racing) pálya | 30 000 000 Ft |
| erdei kerékpáros egynyomos pálya | 20 000 000 Ft |
| Dirt/freeride pálya | 15 000 000 Ft |
| BMX freestyle pálya | 40 000 000 Ft |
| kerékpáros Triál pálya | 4 000 000 Ft |

Infrastruktúra, kiegészítő szolgáltatások (a költség beleszámít az adott pályatípus szerint maximálisan igényelhető támogatási összegbe) önállóan nem, kizárólag pályatípushoz kapcsolódóan támogatható tevékenység 3 500 000 Ft

Az infrastruktúra, kiegészítő szolgáltatások keretében az alábbi tevékenységek támogathatóak: kerékpárszerelő állvány, védőelemek, ivókút, pad, okospad, közvilágítás, nyitható kapuval felszerelt kerítés. Hulladékgyűjtő csak abban az esetben, amennyiben annak rendszeres ürítéséről az üzemeltető gondoskodik

**A** **támogatás intenzitása:**

Helyszínenként az összköltség (támogatási összeg és saját forrás összesen) legfeljebb 60%-át finanszírozza a Támogató a meghatározott támogatási összegek mértékéig.

A támogatás intenzitása a fentiektől eltérően legfeljebb 80% lehet azon település esetében, amely a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet alapján kedvezményezett településnek minősül.

Az igényelhető támogatás összege ezen Támogatást igénylő esetében sem haladhatja meg az egyes pályatípusokhoz tartozó maximális támogatási összeget.

A pályázat benyújtási határideje: 2025. október 31.

A támogatási kérelem elbírálása: A beérkezett kérelmek együttesen kerülnek elbírálásra a rendelkezésre álló keretösszeg erejéig. A benyújtás időpontja nem befolyásolja a döntést.

A megvalósítási időszak legkorábbi kezdő időpontja: 2026. január 1.

A megvalósítási időszak legkorábbi záró időpontja: 2027. március 31.

A Polgármesteri Hivatal megvizsgálta az Öreghegyi út 1449 hrsz-ú önkormányzati tulajdonú területen a Bringapálya elhelyezésének lehetőségét.

Telki, 2025. október 22. Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2025. (X. ) Önkormányzati határozata**

**Pályázat benyújtása az Országos Bringapark Program 2026 pályázatra**

1. Telki község Önkormányzat képviselő-testülete úgy határozott, hogy támogatja a pályázat benyújtását a Közigazgatási és Területfejlesztési Minisztérium Aktív Magyarországért Felelős Államtitkára által, a Magyar Kerékpáros Turisztikai Szövetség bevonásával 2026. évre kiírt Országos Bringapark Programba.

2. A fejlesztés megvalósításának fedezetét az alábbiak szerint biztosítja:

adatok Ft-ban (bruttó)

|  |  |
| --- | --- |
|  | Összesen |
| Igényelt támogatás |  |
| Saját forrás |  |
| Összesen |  |

3. Telki község Önkormányzat Képviselő-testülete a pályázat megvalósításához szükséges saját forrást a Telki Községi Önkormányzat 2026. évi költségvetése terhére vállalja.

4. Telki község Önkormányzat képviselő-testülete a fenntartási időszakban az üzemeltetést vállalja.

5. Telki Község Önkormányzat Képviselő-testülete felhatalmazza a polgármestert, hogy a támogatási igény előkészítéséhez, benyújtásához és megvalósításához szükséges valamennyi dokumentumok, nyilatkozatok aláírására.

Felelős: Polgármester

Határidő: azonnal